El Casal Jove del Port de Sagunt acull una jornada sota el lema 'Ens associem?... Com fer-ho?'
02 de maig 2022

![](/media/setnfefe/c-cartel.jpg?width=587&height=830)

La jornada d’associacionisme _Ens associem?... Com fer-ho?_ es realitzarà el pròxim 13 de maig al Casal Jove Port de Sagunt.  Esta activitat, organitzada pel departament de Participació Ciutadana en col·laboració amb el departament de Joventut i Infància, reflexa una de les accions proposades en el Pla Integral de Joventut 2021-2025, concretament a l’eix _Construint Societat_. Esta proposta es materialitzarà realitzant una jornada informativa en la qual es tractarà la situació del moviment associatiu juvenil actual, dirigida a joves d'entre 16 i 30 anys d'edat.

L’objectiu de la xarrada és reunir a tota la població jove interessada en formar una associació per tal d’analitzar la situació actual en la que es troben les associacions, en especial les juvenils, i conèixer la realitat i les necessitats de les entitats, per tal d’establir un pla d’acció comú per enfortir i visibilitzar el treball que realitzen, i donar ferramentes per iniciar-se com a associacions. Una activitat que dona suport a la importància de posar en valor que les associacions juvenils són escoles de democràcia i, en estes, la joventut practica la participació i aprèn competències bàsiques per al seu desenvolupament personal i adquireix capacitat crítica i autonomia.

Amb l’organització d’esta jornada, que es realitzarà el dia 13 de maig al Casal Jove del Port de Sagunt a les 17.30 hores, es pretén avançar cap a una convivència positiva on la participació de tota la ciutadania es convertix en un element prioritari. Per tal d’inscriure’s a la jornada cal accedir al següent formulari: [https://support.google.com/drive/answer/6283888](https://support.google.com/drive/answer/6283888).

*   [](http://www.facebook.com/sharer.php?u=https://aytosagunto.es/va/actualitat/el-casal-jove-del-port-de-sagunt-acull-una-jornada-sota-el-lema-ens-associem-com-fer-ho/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-del-port-de-sagunt-acull-una-jornada-sota-el-lema-ens-associem-com-fer-ho/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-del-port-de-sagunt-acull-una-jornada-sota-el-lema-ens-associem-com-fer-ho/ "Linked In")
*   [](mailto:?body=https://aytosagunto.es/va/actualitat/el-casal-jove-del-port-de-sagunt-acull-una-jornada-sota-el-lema-ens-associem-com-fer-ho/)